ka ka ka en ka ka ka en ka ka en en en en ka nl en ka en en hi ca en fr ka en ka en en en en ka en sv en en en en hbs_lat en ca en fr ka ka el ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka el ka ka ka ka ka ka ka ka ka ka ka ka ka ka ka ka ka ka ka ka ka el ka ka ka ka ka ka ka ka ka ka ka ka ka ka ka ka ka ka ka ka ka ka ka el ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka el ka ka ka ka ka ka ka ka ka ka xmf ka ka ka ka ka ka ka ka ka ka ka ka el ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka el ka ka ka ka ka ka ka xmf ka ka hbs_lat en ca en fr ka ka ka ka xmf ka ka ka ka ka ka ka ka ka xmf ka en hbs_lat en ca en fr ka ka ka ko ka ka ka ka ka ka ka ka el ka ka ka ka ka ka ka ka ka el ka ka ka ka ka ka ka ka ka ka ka ka ka ka el ka ka ka ka ka ka ka ka en hbs_lat en ca en fr ka ka ko ka ka ka ka ka ka ka ka ka ka ka ka ka ka en hbs_lat en ca en fr ka ka ka ka ka ka ka ka ka ka ka ka ka ka ka ka ka ka ka ka ka hbs_lat en ca en fr ka ka ka ka ka ka ka ka ka ka ka ka ka ka ka ka ka ka ka ka ka ka ka xmf xmf ka ka ka ka ka ka ka ka ka ka ka ka ka ka ka ka ka ka hbs_lat en en ka en en ka en en en en ka ka ka ka ka en en ka ka ka en en en en en en en ka en ka en ka en ka en ka en ka en ka en ka en en en en en
Would you like to react to this message? Create an account in a few clicks or log in to continue.
არმური - ლიტარენა, უფრო კი – ბიბლიოთეკა
Armuri - literary Arena, or library from Georgia (country)
Forum started: Sun 9 Nov 2008
Home   Portal   Register   Log in
არმური Armuri :: მთქმელი და გამგონებელი (ავტორები და ტექსტები) :: პოეტების ქვეყანა
Number of posts : 7134
Subject: მანანა კობაიძე    Fri May 26, 2017 11:57 pm
Senior Lecturer, Malmö University , Malmö
Research interests: Old Georgian and Modern Georgian, dialectology, sociolonguistics. Teaching: Old Georgian, Modern Georgian, dialectology. Internetbased courses: Georgian I, Georgian II, Bilingualism and identity.
Last edited by Admin on Sat May 27, 2017 12:27 am; edited 2 times in total
Number of posts : 7134
Subject: Re: მანანა კობაიძე    Sat May 27, 2017 12:05 am
ჩვენ ისე კარგად ვართ ერთმანეთთან,
როცა დანის წვერს მივაბჯენ ყელზე,
მაკრთობს მისი მრგვალი სინატიფე და სიმრთელე,
და ხელი აღარ მიბრუნდება მის დასარღვევად.
ვიცი, მით უფრო ძნელი იქნება ეს სიბერეში:
სუსტი და ნაოჭიანი ყელის გამოჭრა.
და ისევ ერთად გამოვდივართ სავსე ქუჩაში.
და თვით ღმერთის ლმობიერ დედად.
გადაგვივლის მწვანე, ნათელი ყვავილებით აჭრელებული მდელოებით -
ტვინის უეცარ განათებას – ეს არის სიკვდილი.
განათებას, რომელიც წამიერია და მოუხელთებელი,
და გვიტოვებს მხოლოდ ხსოვნას
მიცვალებულთაგანს – ამ ცხოვრებას.
ყველა თავის ხვედრში დააამე,
და აჩვენე სიმდიდრის გული.
ყველას ასწავლე თავისი წილი განსაცდელის
და მოჰფინე მათ ცხოვრებას
მწიფე ნაყოფთა წმინდა სხივები.
სულთა სამეფოს მკვიდრთ ამ მიწაზე,
და თვითმკვლელობის თესლს ნუ ჩასთეს
ბრმებსაც მიარგე ცეცხლისა და მდინარის წილი,
თვალთა ახელის საშიში წამი,
ვარსკვლავთა და გულთა ცნობით
შენი სიზმრის მოწყალება -
ოქროს ბზინვას ასდევს მოწყენა
ზაფხულის ფრესკის ლურჯ ღვინოს და მკრთალ თაიგულებს
აჰყვება შენს ხელს, ტკბილო უფალო!
შენ ჰკრეფ ჩვენს თვალებს,
როგორც ზაფხულის ოქროს თესლებს და ფერად მარცვლებს
დაბერებული დედაჩემი და სიმჭვირვალის
წითელ ღრუბლებში და ლილისფერ მთებში შემოდის
ქარვისფერ ქარის სიმსუბუქე და ახლო ხმათა
ერთ მტვრიანაზე ყვავილობდა ჩემი სიცოცხლე
საზღვრის კიდეზე თავმიხრილი შემოდგომებით,
და გაზაფხულის მარადისი გარდამავლობით.
ერთ მტვრიანაზე ეტეოდა ჩემი ბინდების
შავ ფიჭვებს შორის მოელვარე გამჭვირვალობა,
ქვეყნის კიდეზე გადაკარგულს, შიშით შერხეულს,
შავი კლდის ძირში მიტოვებულს ქართა ამარა,
და სიცივესაც, წყალთა და ქვათა ღამეებში მოხეტიალეს,
და არ შემეძლო დავიწყება არცერთი კენჭის,
არც ჩემი ბაღის მწუხარების გამსუბუქება
მტკივნეულ გულში ჩაქცეული ცივი ობლობის
რა შორეთიდან შემოჰქონდა მარადი სუნთქვა,
როგორც ხსოვნაში გაელვება დავიწყებული
ბავშვობის ფსკერზე შენახული ვარდი და ლილა,
Number of posts : 7134
Registration date : 09.11.08
Subject: Re: მანანა კობაიძე    Sat May 27, 2017 12:07 am
გახსოვს? ჩემ სახლში სამი ნარცისი
შენ გაგონებდა ოქროს ფერს ჩემსას.
დაცინვითა და წყენით გამცრიცე.
Last edited by Admin on Sat May 27, 2017 12:27 am; edited 1 time in total
Number of posts : 7134
Registration date : 09.11.08
Subject: Re: მანანა კობაიძე    Sat May 27, 2017 12:13 am
უცნაური რამ არის წარსული,
თუ მისი სახე ახლოს ვიხილეთ,
ხან სიხარულით წავილეკებით -
ხან კი სირცხვილით -
იარაღს დაჰყრის, ვინც მას შეხვდება,
ჩემი რჩევაა მხოლოდ გაქცევა.
წარსულის უკვე ნაცვეთ საჭურველს
ძალუძს პასუხის კიდევ გაცემა.
ეს არ ჰგავს ზაფხულს!
გაზაფხული კი ჯერ ლოდინს არჩევს,
ჯერ უნდა - გავცდეთ - სითეთრის ქალაქს -
აამღერებდეს ვიდრე შავ შაშვებს!
ეს არც კვდომაა - ასე ფერადი!
სიკვდილი მოვა თეთრი ფერებით -
ასე მიუქმებს კითხვებს მზის ჩასვლა
დაცალე შენგან ეს ჩემი გული,
მაცოცხლებელო ძარღვო მთავარო -
დაიწყე - დამთმე - მარტივად დადგეს
ზღვა როგორ ღელავს, რომ მოგიწყვიტოს -
ჩემგანაც რაღა ნაშთი დარჩება -
შესანახად და გადასადებად -
ვამბობდი „მე და შენ გგულისხმობდი -
შენით ცოცხლობდა ჩემი სახება-
აღმოფხვერ ფესვი - და ხეც გახმება -
წახვალ და - ვქრები - და აჰა უკვე -
ცამ გააშიშვლა ჩემს შესახვედრად -
მარადისობის უსაზღვრო უბე -
სხვები გაზაფხულს რომ უწოდებენ -
ჩემთვის თვე არის გზების ამრევი -
რომ აგზნებს ჩემს გულს შენს სამსახურად
და სავარძელი მოაქვს ვარდების.
ან სხვა რა სახლი იფარავს ყვავილთ
- ჩიტების ზრუნვა, ტრფობის გამჩენი.
ან სხვა რა ჯილდო მოგველის ბოლოს -
მხოლოდღა კუბო - სხვა არაფერი.
Last edited by Admin on Sat May 27, 2017 7:56 pm; edited 2 times in total
Number of posts : 7134
Registration date : 09.11.08
Subject: Re: მანანა კობაიძე    Sat May 27, 2017 12:17 am
ლეღვმა დაკეცა სილაღის ფრთა, ლეღვმა დაკეცა,
ფერი დაკარგა, ჩამოყარა ფოთოლ-ნაყოფი,
ლეღვმა დაკარგა თვალისჩინი და სითამამე,
ასე მოვიდა შემოდგომის ფერის საწყლობა,
ქარი უგულო და უნამუსო,
და მზემ წასვლის წინ დაიბარა - აწ სინანულმა
ლეღვმა დაკეცა სილაღის ფრთა, და ჩამოსცვივდა
ჩიტთა სტვენა და წამოსხმული მოლი სამოსად,
და გვირგვინმოხდილს, და უხამურს, და ბედსშეჩვეულს,
დედოფალს ცრემლი უნებური ისევ წამოსცდა.
ლეღვმა დაკეცა სილაღის ფრთა, ლეღვმა დაკეცა.
Last edited by Admin on Sat May 27, 2017 12:18 am; edited 1 time in total
Number of posts : 7134
Registration date : 09.11.08
Subject: Re: მანანა კობაიძე    Sat May 27, 2017 12:18 am
მთვარე ბზობისა ისევ სავსეა,
ისევ მომავალ ჯვარცმის მაცნეა.
დამებნა მძივი შენს საწოლთან,
– მთვარის ჩრდილებში ირწეოდა მთელი ქალაქი,
გულზე დაგვადგა ცივი ნიავი.
დროც ჩერდება გათენების წინ.
მარადისობა შემოიხედავს წამის ნაპრალში
– თვალი შეგვასწრო იმ გარინდებამ – ერთად გავქვავდით.
მარადისობის შემოხედვამ აგვიბეჭდა სამარადისოდ.
მერე სხვადასხვა გზით წავედით,
მაგრამ ჩვენი მაშინდელი სუნთქვა და სული ისევ იქ არის,
იქ არაფერი აღარ იცვლება.
Number of posts : 7134
Registration date : 09.11.08
Subject: Re: მანანა კობაიძე    Tue Feb 13, 2018 1:42 pm
ევა ეკბერი შვედეთში დაიბადა. დედით არგენტინელია. მისი ლექსები ხშირად იბეჭდება შვედურ პერიოდულ გამოცემებში. არის ორი კრებულის ავტორი.
არ მინახავს დედაჩემის სამშობლო.
სხვა კონტინენტზე დარჩნენ ბებიაჩემის სიზმრები და დედაჩემის ახალგაზრდობა.
თეთრი კაბიდან მატარებლის რელსებამდე
- იქ მეყოლე, ორი თვისა იყავი, როცა წამოგიყვანე - ამბობს დედა.
- სადაც ვცხოვრობ, იქნებ აქ არის ჩემი სამშობლო - ვეუბნები დედას.
დედა სხვა ენაზე ლაპარაკობს.
მე სამზარეულოში ვუყურებ ტელევიზორს.
ჩემი კატა სხვა კონტინენტზე არ ყოფილა.
როცა დიდი იქნები, არგენტინაში წაგიყვან -ამბობდა დედა
და სიტყვა არგენტინას რატომღაც ჰქონდა ვერცხლისფერი ჩაიდნის ფორმა.
არგენტინაში დარჩნენ დედაჩემის სიზმრები და ახალგაზრდობის მეგობრები -
მიცნობენ ისინი, როცა იქ ჩავალ?
დედას უნდა, რომ აქაც ვიყო და იქაც.
ფანჯრებიდან მოწყენილი ნისლები ამოდიან ,
მემშვიდობებიან - სანამ ცისკენ გასწევენ,
მომხედავენ და სველი ენებით სისინებენ -
შენ არ მიგიღებს არგენტინის მზე, როგორც თავის შვილს ან შვილიშვილს.
მარტო ისე მოგეფერება, როგორც მოხეტიალე ტურისტს.
შენი ყავის ჭიქაშიც ისე გაიელევებს - გავლით, სხვათა შორის,
როცა სასტუმროს ფანჯარაში შემოიხედავს ჩასვლის წინ.
ვიცი, საფლავიც იქ უნდა.
არ მინდა წასვლა. მეშინია, არგენტინამ არ შეიცვალოს
მეშინია, იქნებ მართლა სამშობლოც არის
ვერცხლი - არგენტუმ. არგენტინა.
შვედურიდან თარგმნა მანანა კობაიძემ.
Subject: Re: მანანა კობაიძე
Page 1 of 1
Permissions in this forum:
You cannot reply to topics in this forum
არმური Armuri :: მთქმელი და გამგონებელი (ავტორები და ტექსტები) :: პოეტების ქვეყანა
არმური Armuri :: მთქმელი და გამგონებელი (ავტორები და ტექსტები) :: პოეტების ქვეყანა
Jump to: Select a forum||--მართალს ვიტყვი, შევიქნები ტყუილისა მოამბე რად? (საცნობარო)|--მთქმელი და გამგონებელი (ავტორები და ტექსტები)|   |--პოეტების ქვეყანა|   |--მთხრობელთა და მოსათხრობთათვის|   |--ესეებისა და კრიტიკოსთათვის|   |--მთარგმანებელთა და თარგმანთათვის|   |--ლიტერატურა უსაზღვრებოდ|   |--ისტორიისათვის|   |--ბალღოო, აეს არი შენ სამშობლო...|   |--"ლიტერატურის თეორია" – სტუმრად რენე უელეკთან და ოსტინ უორენთან|   |--საკამათო|   |--ბობოისკარი|   |--მინიმალისტური პოეზია|   |--სიტყვითდუელები|   |--მწერლები - მწერლებზე|   |--შეუნდოთ ღმერთმა...|   |--ლიტერატურული კონკურსები|   |--აგორა|   |--სტუმრები და მასპინძლები (ერთნიც და მეორენიც ფეისბუკზე დაიკარგნენ)|   |--"ვერცხლის თასადამც მაქცია" - სტუმრად სანათასთან|   |--არაგვიანი – სტუმრად არაგვთან|   |--"ბრანდი-ბრუნდი" - სტუმრად მარიამ წიკლაურთან|   |--ამაოდ არც მთაწმინდაზე უსეირნიათ - სტუმრად გია არგანაშვილთან|   |--სადისკუსიო კლუბი - სტუმრად ნინი მელივასთან|   |--”ვაჟკაცობისას ამბობენ” და "უკვდავებისა წყაროო" - სტუმრად ვაჟიკა კაწალხეველთან|   |--კაცობრიობა დანა-ჩანგლით ითხრის სამარეს! - სტუმრად ვაჟა ხორნაულთან|   |--ნაფეხურები - სტუმრად ნინო დარბაისელთან|   |--”დარდების შემგროვებელთან” - სტუმრად გოდერძი ჩოხელის გამიხარდასთან|   |--საუბრები სიტყვის ხელოვნების შესახებ - სტუმრად ზევსის დაქალთან|   |--"მზე ხატავს სახლის ფერად რიკულებს..." - სტუმრად კესოსთან|   |--”მითოლოგია ჩემი სისუსტეა...” - სტუმრად ნინო ნეკერიშვილთან|   |--"ცისკარი" – სტუმრად ძველ მეგობართან|   |--ქართული ჟარგონის ლექსიკონი - სტუმრად ლევან ბრეგაძესთან|   |--მზერის გადანაცვლება (მხატვრობა, კინო, თეატრი, მუსიკა)|   |--მხატვრობა არმურზე: "ნიკალა და მარგარიტა"|   |--კინო არმურზე: კამერითაც ცხონდების კაცი|   |--თეატრი არმურზე: მელპომენე და თალია|   |--მუსიკა არმურზე: ხმა - სინათლეა...|   |--Georgian Authors in English|--Deutsche Übersetzung Georgischer Literatur
:: I forgot my password
Yesterday at 1:39 pm by Admin
Yesterday at 1:36 pm by Admin
» ქართული ხალხური პოეზია
Sat Sep 24, 2022 1:47 pm by Admin
Fri Sep 23, 2022 8:05 am by Admin
Fri Sep 23, 2022 7:58 am by Admin
Fri Sep 16, 2022 9:00 am by Admin
Sun Sep 11, 2022 11:39 am by Admin
Bookmark and share the address of არმური Armuri on your social bookmarking website
Free forum | © phpBB | Free forum support | Contact | Report an abuse | Latest discussions